[{"text_idx": "#000000", "text": "Gweithdai\u2019r haf am ddim ar gyfer pobl ifanc 10 \u2013 16 oed"}, {"text_idx": "#000001", "text": "Creu eich gweithiau celf eich hun"}, {"text_idx": "#000002", "text": "Yr haf hwn, mae Oriel Davies yn arddangos campwaith sydd ar fenthyg o'r Oriel Genedlaethol, ochr yn ochr a\u0302 gwaith newydd cyffrous gan artistiaid cyfoes o Gymru. Ymunwch a\u0302'n gweithdai haf i greu eich gweithiau celf eich hun wedi'u hysbrydoli gan waith yn yr oriel a'r mannau gwyrdd y tu allan."}, {"text_idx": "#000004", "text": "Lle I Bawb gyda Nicky Arscott Gan ddefnyddio ystod o dechnegau anarferol a deunyddiau celf, bydd cyfranogwyr yn gweithio gyda\u2019i gilydd i greu 'dec' o bortreadau wedi\u2019u hysbrydoli gan y syniadau y tu o\u0302l i'r arddangosfa."}, {"text_idx": "#000006", "text": "Gwneud Amser i Chwarae gyda Clara Lloyd Adeiladwch dref gyda'r Therapydd Chwarae a Chelfyddydau Creadigol Clara Lloyd, yn defnyddio deunyddiau ac adnoddau naturiol, a thrwy adrodd straeon a defnyddio\u2019ch dychymyg. Bydd y profiad synhwyraidd hwn yn canolbwyntio ar archwilio ac adeiladu llythrennedd a lles emosiynol"}, {"text_idx": "#000009", "text": "Bardd ac artist gweledol o Lanbrynmair yw Nicky Arscott. Mae hi\u2019n cael ei hysbrydoli gan straeon o bob cwr o'r byd, ac mae hi wedi bod wrth ei bodd yn gweithio gydag awduron mewn gwahanol ieithoedd (gan gynnwys Cymraeg, Sbaeneg, Latfieg, Bakweri a Bengaleg) i greu naratifau graffig yn amrywio o ddarnau cynfas mawr wedi'u paentio i lawr i gomics DIY bach. Mae Nicky wedi arddangos gwaith yn Oriel Davies, MOMA Machynlleth a'r Academi Frenhinol. Mae hi\u2019n rhedeg cwmni addysg y celfyddydau Ennyn CIC gydag Elin Crowley"}, {"text_idx": "#000010", "text": "Mae Elin Crowley yn artist o Fachynlleth sy'n arbenigo mewn gwneud printiau. Mae hi\u2019n gyfarwyddwr Ennyn CIC, sef cwmni buddiannau cymunedol sy'n cynnig gweithgareddau creadigol mewn ysgolion a chymunedau. Mae Elin yn Wneuthurwr Printiau sydd wedi cael amryw o swyddi yn ystod ei gyrfa, gan gynnwys gweithio ar wefannau addysg ac ar-lein yn y BBC, bod yn rhan o di\u0302m cynhyrchu teledu sy'n gweithio ar raglenni ffordd o fyw ar gyfer S4C, ac fel rhan o di\u0302m creadigol yng Nghwmni Theatr Arad Goch. Mae adar, mynyddoedd, llynnoedd ac afonydd yn tanio ei dychymyg."}, {"text_idx": "#000011", "text": "Mae Clara Lloyd yn Therapydd Chwarae a Chelfyddydau Creadigol o Fachynlleth. Ei hangerdd yw chwarae yn ei holl ffurfiau, ochr yn ochr a\u0302 chefnogi cysylltiad a lles emosiynol i bobl mewn amrywiaeth o osodiadau, sy\u2019n cynnwys ysgolion a chanolfannau plant yn ogystal ag yn yr amgylchedd naturiol. Fe gynrychiolydd Prydain unwaith yn y gamp o fowtio- gymnasteg ar gefn ceffyl!"}]